A közlemény címe, 18 pt, félkövér elötte 36 pt utána 12 pt térköz 
12 pt, sorköz 16 pt, utána 6pt térköz: ELSŐ András,a MÁSODIK Bélab és HARMDIK Csillaa,b,*
10 pt, dőlt, szimpla sorköz, utána 6 pt térköz, forma: aElső munkahely, utca, irányítószám és város, ország
10 pt, dőlt, szimpla sorköz, utána 6 pt térköz, forma: bMásodik munkahely, utca, irányítószám és város, ország

1.	Bevezetés (MKF-címsor, 10 pt, félkövér, sorköz 10 pt, térköz előtte-utána 10-10 pt)
(MKF-szövegtest, 10 pt, 11 pt sorköz, utána 11 pt térköz) Ez a dokumentum a Magyar Kémiai Folyóirat közleményeinek elkészítéséhez nyújt segítséget. A közlemény begépelése előtt célszerű kinyomtatni és körültekintően átolvasni és csak ezután kezdeni hozzá a közlemény végső formába öntéséhez. A megfelelő szöveg- és ábraformátum beállítását az előre elkészített stílusok alkalmazásával egyszerűen elérheti. Ügyeljen rá, hogy stílusok beállításain semmiképp ne változtasson! A közlemény szövegének begépelésénél, vagy más dokumentumból való átvételénél tetszése szerint kitörölheti ezen szöveget, vagy felülírhatja.
A templát (sablon) fájl célja, hogy segítséget nyújtson a közlemény elkészítéséhez. Ahhoz, hogy a templát könnyen megnyitható legyen célszerű abba a könyvtárba elmenteni, ahol a többi Word sablon található. Ez a különböző rendszereken eltérő helyen található. Az NT alapú operációs rendszereknél, mint NT, Windows 2000, XP a ‘C:\Documents and Settings\felhasználónév\Application Data\Microsoft\Sablonok’ könyvtárban, míg régebbi operációs rendszerek esetében a …..\Microsoft\Sablonok könyvtárban. Angol nyelvű programok esetében a Sablonok helyett Templates a könyvtár neve. Amennyiben gondot okoz a könyvtár megtalálása, úgy a Word program Eszközök (Tools) menüjének Beállítások (Options) pontjánál az Alapkönyvtár (File locations) fülre kattintva a Felhasználói sablonok (User templates) pont alatt megjelenik a megfelelő könyvtár neve.
Miután az MKF.dot fájlt elmentettük a sablonokat tartalmazó könyvtárba a Fájl menü Új dokumentum (New) parancsával létrehozhatjuk a kiinduló dokumetumot. Vigyázat, a parancs után megjelenő ablakban válasszuk a dokumentum pontot! (XP Office program használatakor a megnyíló ablakban kattintsunk az Általános sablonok pontra).
2.	A sablon szerkezete
A megnyitott dokumentum tartalmazza mindazon bekezdés stílusokat, amelyre a szerzőnek szüksége lehet, általában már előre elrendezett módon. Ha egy bekezdésnek meg kívánja változtatni a stílusát, úgy irányítsa a kurzort a bekezdés belsejébe, majd akár a Formázás eszköztár segítségével, akár a Formátum menü Stílusok pontjára kattintva beállíthatja a kívánt stílust.
A közlemény oldalbeállításai: A4 lapméret, margók: felül: 2,8 cm, alul: 2,3 cm, Jobb és bal oldalon: 1,6 cm, kötés: bal oldalon. A kéthasábos formátumnál: hasábszélesség: 8,48 cm, hasábköz: 0,85 cm.
2.1.	Szöveg beillesztése (MKF 2. szintű cím, behúzás balra 0,42 cm, függő behúzás 0,42 cm, sorköz 10 pt, utána 10 pt térköz)
A kívánt szöveget többféleképpen is beillesztheti a dokumentumba. A legegyszerűbb módszer a begépelés. Nyisson meg egy új dokumentumot az MKF sablon alapján és gépelje, vagy másolja be a kívánt szöveget és ábrákat a megfelelő helyre. A megfelelő bekezdés-stílust ilyenkor az előző bekezdésben tárgyalt módon állíthatja be.
Az egy- és kéthasábos formátum közötti váltáshoz folyamatos szakasztöréseket kell elhelyeznie. Amennyiben egy ábra, vagy táblázat mérete megkívánja, úgy a közlemény belsejében is átválthat az egyik formátumról a másikra.
Amennyiben egy már elkészült szöveget akar a megfelelő formátumba hozni, úgy ezt a Word program Kivágás-Beillesztés parancsaival egyszerűen megteheti. 
3.	Címlap
A közlemény címe lehetőség szerint legyen tömör és informatív. Amennyiben a közlemény sorozat része, vagy dedikálják valakinek, úgy ezt lábjegyzetben kell megjelölni! A szerzők vezetéknevét szedje nagybetűvel, a főszerző telefon, fax és e-mail címét a lábjegyzetben tüntesse fel. Amennyiben valamelyik szerző jelenlegi címe eltér a címsorban megadottól, azt szintén a lábjegyzetben kell feltüntetni. A szerzők és munkahelyeik közötti kapcsolatot a felső indexben elhelyezett kisbetűk mutatják. 
4.	A közlemény szövege
A közlemény szövege, a jobb áttekinthetőség érdekében tetszés szerint tagolható. Az egyes egységek elkülönítésére használja az 1.-4. szintű címsor formátumokat.
Ellenőrizze, hogy a képletek, ábrák és táblázatok számozása folytonos a szövegben. Márkanevek használata esetén kezdje a nevet nagy kezdőbetűvel és tüntesse fel a védettséget a márkenevek és regisztrált márkanevek megszokott jelével. Lehetőség szerint minden mérési és fizikai adatot SI egységekben adjon meg amennyiben lehetséges. Kivételt képeznek a nemzetközileg elfogadott mértékegységek (pl. Angström).
A rövidítéseket következetesen alkalmazza a szövegben. A nem standard rövidítések estében az első használatkor definiálja a rövidítést. 
4.1.	Táblázatok és ábrák
A táblázatokat és ábrákat egyszerűen be lehet illeszteni a dokumentumba a megfelelő helyre. A táblázatok és ábrák lehetnek akár egy (max. 8,47 cm) vagy két hasáb (max. 17,79 cm) szélességűek is. Az utóbbi esetben a kívánt hely elé és után is folyamatos szakasztörést kell beilleszteni és a formátum menü hasábok pontjában beállítani az egyhasábos elrendezést. A táblázatokat és ábrákat folyamatos számozással kell ellátni. A táblázatok előtt, illetve az ábrák után fel kell tüntetni az objektum sorszámát, típusát és címét. A táblázatokban lehetőség van megjegyzések alkalmazására, amelyek formátuma megegyezik a táblázat szövegének formátumával. Új táblázatok létrehozásához használja a szövegszerkesztő programja táblázatkészítési szolgáltatásait!

1. Táblázat. Ide kerül a táblázat címe (MKF-táblázat szöveg, 8 pt, sorköz 10 pt, utána 4pt térköz)
	5	Körülmények	: arány	kitermelés %	
1	1.0 ekv	TsOH (0.04 ekv), toluol, -20C	1.1	72	
2	3.0 ekv.	TsOH (0.01 ekv), toluol, -20C	2.3	89	
3b	3.0 equiv	TfOH (0.01 ekv), Et2O, -20C	7.3	88	
4	3.0 equiv	TMSOTf (0.01 ekv), Et2O, -30C	11.0	95	
a Első megjegyzés.
b Második megjegyzés.
A képletek elkészítéséhez célszerű rajzolóprogramot használni (IsisDraw, ChemDraw, ChemWin, etc.). A rajzoknál lehetőség szerint használja az American Chemical Society által megadott beállításokat, amelyeket ezen programok már tartalmaznak (Chain angle: 120 degrees, bond spacing: 18% of width, fixed length: 14.4 pt (0.2 in.), bold width: 2.0 pt (0.0278 in.), line width: 0.6 pt (0.0083 in.), margin width: 1.6 pt (0.0222 in.), hash spacing: 2.5 pt (0.0345 in.), Font: Arial, Size: 10 pt). A másolás és beillesztés előtt a kész rajzot a rajzolóprogramban kicsinyítse le 80%-ra és csak ezután másolja be a Word dokumentumba.
 
(MKF-ábra, 10 pt, középre igazított, szimpla sorköz)
1. Ábra. Egy tetszőleges molekula képlete címe (MKF-ábrafelirat, 8 pt, sorköz 10 pt, elötte-utána 10-10 pt térköz)
Az ábrák és képek beillesztéséhez a kivágás-beillesztés opció mellett használhatja Beszúrás menü Kép pontjának Fájlból alpontját, vagy használhatja a Szerkesztés menü Irányított beillesztés pontját. Ez utóbbi esetben vigyázzon, hogy mindig a Beillesztés opció legyen érvényes és ne a Csatolás. Amennyiben egy ábra vagy kép túl nagy, vagy túl kicsi, úgy az átméretezést a létrehozó programban hajtsa végre és illessze be újra. 
A szöveg nem futhat körbe az ábra körül. Amennyiben mégis így lenne, úgy kattintson egyszer az ábrára, majd a Formátum menü Objektum alpontjában válassza ki az elrendezés fület és ezen belül a legelső lehetőséget (Szöveggel egy sorban ill. Top & bottom).
Az ábrák alá mindig helyezzen el aláírást, ami megadja az ábra típusát és sorszámát. Az ábráknak nem kötelező címet is adni. 
Amennyiben képet, vagy más nagyfelbontású objektumot szeretne beilleszteni a közleménybe, úgy ezt a beküldéskor külön fájlban, TIFF formátumban is csatolja. A kívánt méretű kép beillesztése után a közlemény terjedelme nem haladhatja meg a megengedettet.
4.2.	Felsorolások
Amennyiben felsorolást kíván elhelyezni közleményében, úgy ezt megteheti akár számozott, akár pontozott listák formájában. A megfelelő stílusokat (MKF-számozott lista és MKF-pontozott lista) a sablonban találja.
4.3.	Egyenletek
Megegyezés szerint a matematikai egyenletekben az olyan tagok, amelyeknek számértéke van, dőlt szedéssel jelennek meg. A kémiai egyenletekben a térszerkezetre utaló előtagok (pl. syn, E, R) kivételével minden normál betűtípussal jelenik meg. Az egyenletek a könnyebb hivatkozás kedvéért számozhatók. Ilyen esetben az egyenlet száma zárójelben, a jobb margóhoz illesztve jelenik meg. A hosszú egyenletek több sorba tördelhetők. Ilyenkor a sortöréshez használja a <Ctrl>+Enter billentyűkombinációt!
	pV=nRT	 (1)
(MKF-egyenlet, 10 pt, középre tabulált, sorköz 11 pt, utána 6 pt térköz)
5.	Kísérleti rész
A kísérleti részt helyezze a Köszönetnyilvánítás és a Hivatkozások elé. A kísérleti rész lehetőleg legyen tömör. Amennyiben a közlemény szempontjából fontos kísérleti részadatok (pl. spektrum adatok, mérési eredmények) helyhiány miatt nem férnek bele a közleménybe, úgy ennek internetes közzétételére (Kiegészítő adatokként) mód lehet. Amennyiben ilyen irányú igénye van, kérjük vegye fel a kapcsolatot a szerkesztővel (mkf@para.chem.elte.hu).
6.	Bibliográfiai hivatkozások
A közlemény szövegében az irodalmi hivatkozásokra és megjegyzésekre felső indexbe tett számok utalnak. A folyamatosan haladó arab számok a szövegben a pontok és egyéb elválasztójelek előtt jelennek meg. A folyóiratnevek rövidítésénél és a hivatkozások formátumánál az American Chemical Society útmutatása (The ACS Style Guide; Dodd, J. S., Ed.: American Chemical Society: Washington, DC, 1997) az irányadó. A hivatkozásoknál a befejező oldalszám megadását is kérjük. Az alábbiakban néhány példa látható közleményre,1 dolgozatra,2 könyvfejezetre,3,4 és szabadalomra,5 való hivatkozásra.
Köszönetnyilvánítás (MKF-Hivatkozások-fejléc, 10 pt, félkövér, sorköz 10 pt, előtte-utána 10 pt térköz)
A köszönetnyilvánítás a magyar szöveg végére, a hivatkozások elé kerül. A bekezdés fejlécének stílusa: MKF hivatkozások-fejléc.
Hivatkozások
1.	Ling, R.; Yoshida, M.; Mariano, P. S. J. Org. Chem. 1996, 61, 4439–4449. (MKF-számozott hivatkozások, 9 pt, függő behúzás 0,55 cm, sorköz 10 pt)
2.	Goering, B. K. Ph.D. Dissertation, Cornell University, 1995.
3.	Haslam, E. Shikimic Acid Metabolism and Metabolites, John Wiley & Sons: New York, 1993.
4.	Buchanan, J. G.; Sable, H. Z. In Selective Organic Transformations; Thyagarajan, B. S., Ed.; Wiley-Interscience: New York, 1972; Vol. 2, pp 1–95.
5.	Lyle, F. R. U.S. Patent 5 973 257, 1985; Chem. Abstr. 1985, 65, 2870.

A közlemény címe angolul

This part contains a detailed and descriptive extract of the article in English using 9pt letters, single spacing, justified paragraphs and a 10pt space after the paragraphs. This part should not contain any schemes or tables but it might refer to those in the body of the main article. 

Ide kerül a cikk részletes angol nyelvű kivonata kéthasábos formátumban. A betűméret 9pt, a sorköz 10pt, sorkizárt szerkesztés, a bekezdések után 10pt térköz található. Az angol nyelvű összefoglaló lehetőség szerint ne tartalmazzon ábrát, csak hivatkozzon a magyar változatban található táblázatokra és illusztrációkra..
Közlemény beküldése
 
A kéziratot párhuzamosan elektronikus úton és nyomtatott formában is kérjük eljuttatni a szerkesztőséghez az alábbi címekre:
Nyomtatásban: Magyar Kémiai Folyóirat szerkesztősége, c/o ELTE Általános és Szervetlen Kémiai Tanszék, 1528 Budapest 112., Pf. 32.
Elektronikusan: mkf@para.chem.elte.hu

Az elektronikus formátum elkészítéséhez a kéziratot beküldés előtt mentse el PDF formátumban. A PDF formátumra való átalakítást az Adobe Acrobat (teljes változat) segítségével végezheti. Amennyiben ez a program nem áll rendelkezésére, úgy PDF író programok (PDF writer) szabadon letölthetőek az alábbi internetes helyekről:

http://site4.pdf995.com/download.html 
http://home.hccnet.nl/s.vd.palen/index.html 
http://www.webxd.com/zipguy/frpdfdl.htm 
http://neevia.com/products.htm#free 
http://www.win2pdf.com/id33.htm 
http://www.oneclickusa.com/downloads.html 
http://asia.cnet.com/downloads/pc/swinfo/ 0,39000587,39027096s,00.htm 

A PDF fájlt a szerzők nevét, munkahelyét és a közlemény címét tartalmazó kísérőlevélhez csatoltan e-mailben juttassa el a szerkesztőségnek! Az eredeti vagy javított kézirat elfogadása után a közlemény végső változatát (Word fájlként), valamint a képeket és ábrákat tartalmazó grafikus fájlokat (TIFF formátum, szürkeskála vagy fekete-fehér, min. 600 dpi felbontás) is küldje el a szerkesztőségnek.  A közlemény elfogadásáról szóló értesítéssel egy időben megkapja a Szerzői nyilatkozatot, amelynek kitöltése és visszaküldése (postai úton) a kézirat megjelentetésének előfeltétele.